Las Agüeras (parroquia)

Las Agüeras ye una parroquia asitiada nel conceyu asturianu de Quirós, allúgase averáu al banzáu de Valdemuriu, y del Ríu Quirós nos llímites del conceyu, n'Entrepenas o Foces de Valdemuriu. Tien una estensión de Ajuste del mapa de parroquias. Mapa de entidades colectivas de población. Uviéu, SADEI, 2012. Actualizáu'l 1 de febreru de 2024., y una población de Nomenclátor del INE: Población del padrón continuo por unidad poblacional. (Institutu Nacional d'Estadística).. El llugar homónimu, cabeza de la parroquia, sítiase a 34,5 km de la capital d'Asturies, Uviéu, y a 5,6 km de Bárzana capital del conceyu. 

La carretera, pola que s'accede al pueblu, y que crucia Quirós, ye l'AS-229, carretera que xunta Las Agüeras con Bárzana, fecha na dómina de 1860, gracies al inxenieru belxicanu Gabriel Heim.

Esti pueblu asítiase nun altor de 300 metros, la ilesia ta dedicada a San Vicente. Las Agüeras ye la capital de la parroquia a la que-y da nome.

 Turismu 
El pueblu caltién diverses formes de turismu, toes elles dientro lo que nomaremos turismu activu.

Área recreativa de Las Agüeras:
Alcuéntrase averada a la carretera AS-229, nel desvíu al pueblu de la parroquia Las Agüeras Viḷḷaoriḷḷe,nel entamu del banzáu de Valdemuriu, xunto a la ilesia de Las Agüeras, a 5 km de Bárzana. Dispón d'asador, meses, zona xuegos pa neños, fonte y amás a modu didácticu caltién un corripu y un horru donáu por un vecín del conceyu.

Sienda del osu:
Esta sienda pasa averada al pueblu, xunto al banzáu y al Ríu Quirós, y ye ún de los elementos más conocíos nel turismu na zona, atrayendo a munchos cicloturistes, veníos de toles fasteres de la península.

Banzáu de Valdemuriu:
Volume (Hm3): 1,55.
Anque l'oxetivu na construcción del banzáu foi l'aprovechamientu na creación d'electricidá, agora mesmu puede praucticase actividaes como l'alquiler de canoes, la pesca, siempres que se faiga llonxe la presa y les tomes, asina ye que pa sofitar esta cabera actividá esiste una Escuela de Pesca Deportiva.

 Economía 
La economía del pueblu históricamente sofitóse nel sector primariu, na agricultura y na ganadería de les races autóctones, y na tresformación d'estos productos, yá seya pa facer chorizos, morcielles y demás subproductos animales, como na tresformación de los diversos cereales cultivaos na fastera, talos como maíz o escanda, tresformaos dempués en borona o pan d'escanda, yá qu'había nel pueblu un molín de piedra, pa facer la fariña del cereal.
Anguaño les actividaes diversificáronse, calteniendo, además de la ganadería, el sector del turismu y el sector industrial, cola empresa hidráulica allugada nel pueblu, y perteneciente a Hidroeléctrica del Cantábrico S.A. 

En cuanto la presa del banzáu, tamién ye propiedá d'Hidroeléctrica del Cantábrico S.A, ye de tipu gravedá-formigón, y ta asitiada a 29,13 m d'altor enriba'l cauce. El banzáu allúgase llendando pel norte la Reserva Rexonal de Caza de Somiedo.

 Orixe del topónimu 
La llingua asturiana emplega como apelativos ‘agüeru’, que puede tar formáu tantu sobre'l nome en llatin ‘AQUARIUM’,(fonte), ‘llugar d'agua’ como sobre axetivu nominalizado AQUARIUS,

 Cómo llegar 
En coche: Carretera AS-229, viniendo dende Uviéu, direición Puertu Ventana, hasta atopar el desvíu pa Bárzana dempués de Caranga Riba.
Autobús: La empresa "Arrojo" ofrez dos salíes diaries dende la estación d'autobuses d'Uviéu, y que posa nel pueblu, pa siguir hasta Bárzana.

 Llocalidaes 

 Sitios 
 Aciera

 Las Agüeras

 Cortina 
 La Casa Retoral

 Pirueño

 Tene

 Viḷḷuriche

 Bibliografía 
http://mas.lne.es/toponimia/index.php?leer=526&pallabra=las%20ag%FCeras

 Referencies 

 Enllaces esternos 

Agueras, Las